จุ่มแซบยโสฯ ซ.สถานทูตลาว
.
.
ชื่อร้านอาหารอิสาน มีอยู่ไม่กี่ชื่อครับ และมักจะจำผิดสลับกันไปเรื่อย ชื่ออาจขึ้นต้นด้วย จุ่มแซบแล้วตามด้วยชื่อเมือง ขึ้นต้นด้วยลาบเป็ดแล้วตามด้วยชื่อเมือง หรือขึ้นต้นด้วย"ตำ"อะไรก็ว่ากันไป ชื่อซ้ำกันไปหมด ถ้าไม่บอกพิกัดกันก็อาจจะหาร้านกันไม่เจอแน่ๆครับ ร้านนี้อยู่ในซอยสถานทูตลาวครับ เข้ามาซัก2-300เมตร ร้านจะอยู่ซ้านมือเลยครับ
.
.
ร้านนี้ค่อนข้างใหญ่ครับ มีโต๊ะรองรับอยู่มากพอสมควร ผมไปถึงประมาณสองทุ่มกว่าๆ อาหารเริ่มทยอยหมดไปหลายอย่างครับ ปลาหมด ไก่หมด หมูกับเนื้อได้อย่างละจาน ก็ทานพออิ่มครับ รสชาติโดยรวมก็สามารถวัดได้จากคนที่แน่นร้านและอาหารที่หมดไปครับ ถือว่าเป็นกลาง++ได้ครับ ผมทานหลายร้านก็ไม่ค่อยต่างกันมากนะครับ เรื่องความเปรี้ยวน้อยร้านมากๆที่จะใช้มะนาวแท้ๆ เพื่อลดค่าใช้จ่ายของร้านเค้า แต่ถ้าร้านเล็กๆแล้วใช้มะนาวสดด้วยผมยิ่งแฮปปี้มากๆครับ